凤阳府

凤阳府是东亚大陆近古时代长期存在个一个行政区划单位。勒明帝国、清帝国阶段，是淮河地区重要个组成部分，范围大概包括乃朝安徽中北部以及江苏北部一部分。

 设置搭撤销 
元帝国阶段，凤阳个名号还是濠州，属安丰路。由于此地是朱重八个老家，所以也跟随朱重八个发家，得到邪气大个重视。洪武七年（1374年）八月，此地从之前朱重八个中立府升个格为凤阳府，并且获得“中都”个身份，成为同应天府、顺天府类似个存在。明帝国为充实当地人口，也强制迁移交关长江以南个老百姓到此地，造成交关吴越人家破人亡。到明帝国后期，此地并弗得到皇室重视，降格为流放宗室个场化，此外经济也弗灵光，回到元末个状态。明末此地畀陕西起义军一把火烧脱交关。到清代，虽然还保留凤阳府个规格，但地位已经大幅度降低，重新成为一个穷困黄泛区。1910年代初，清帝国畀灭脱，凤阳府也畀废脱。

 具体范围 
明帝国阶段，凤阳府管辖五州十三县：凤阳县、临淮县、怀远县、定远县、五河县、虹县、寿州（领霍丘县、蒙城县）、泗州（领盱眙县、天长县）、宿州（领灵璧县）、颍州（领颍上县、太和县）、亳州。治所在凤阳县。管辖乃朝安徽省三分之一以上个区域。

 名人 
朱重八

Category:安徽
Category:明朝